Diari Oficial de la Generalitat Valenciana


Sumari del DOGV 6203, del 10-02-2010 (2010/535)

Notificació de la sentència 334/09 del judici de divorci contenciós 85/2009.
----------------------------------------------------------------------------

### Dades del document

Número de DOGV
:   6203

Data del DOGV
:   10-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/535


Data del document
:   21-12-2001

Organisme emissor
:   Jutjat de Primera Instància Número 3 de Nules

Tipus de document
:   Edicte

Notificació de la sentència 334/09 del judici de divorci contenciós 85/2009. [2010/535]  
Assumpte civil 000085/2009  
Part demandant: Pilar Gimeno Marimón.   
Part demandada: Gheorghe Manta   
Sobre: divorcis no consensuats.   
En el judici a què es fa referència s'ha dictat la resolució que té el text que literalment és com segueix:   
«Sentència número 000334/2009   
Nules, 3 de desembre de 2009.   
Clara Salazar Varella, jutgessa substituta del Jutjat de Primera Instància número 3 de Nules i partit, he vist el procediment de divorci contenciós 85/2009 entaulat per Pilar Gimeno Marimón (representada per Paola Uso Amella, procuradora dels tribunals, i assistida pel lletrat Jesús Alarma SanJuan), contra Gheorghe Manta (en rebel·lia, i sense l'assistència lletrada ni la representació processal), i atés que no hi ha intervingut el Ministeri Fiscal, pertoca dictar aquesta sentència sobre la base dels següents   
Antecedents de fet   
Primer. Amb data de 21 de gener de 2009 la representació processal de Pilar Gimeno Marimón ha presentat una demanda de divorci contra Gheorghe Manta.   
Segon. Una vegada admesa a tràmit la demanda mitjançant una interlocutòria de data 12 de febrer de 2009, va ser traslladada a la part demandada perquè hi contestara en el termini de 20 dies, però no ho va fer, i per aquesta raó va ser declarada en rebel·lia.   
Tercer. Una vegada citades les parts a l'acte de judici celebrat el dia 27 de novembre de 2009, hi acudí l'actora però no ho va fer la part demandada, malgrat haver sigut citada dins del termini establit i en la forma escaient.   
Després d'haver-se iniciat l'acte de judici, l'actora es va ratificar en la seua demanda, i rebut el plet a prova, es va practicar la proposta que va ser admesa, i vam quedar les actuacions vistes per a sentència.   
Quart. S'han complit en aquest procediment la totalitat de les formalitats legals.   
Fonaments de dret   
Primer. La part actora exerceix una demanda de dissolució matrimonial per divorci contra la demandada. En aquest sentit l'article 85 del Codi Civil ja estableix que "el matrimoni es dissol, qualsevol que en siga la forma i el temps de la celebració, per la mort o la declaració de defunció d'un dels cònjuges i pel divorci".   
Segon. Causa de divorci: l'article 86 del Codi Civil disposa que "es decretarà judicialment el divorci, qualsevol que en siga la forma de la celebració del matrimoni, a petició d'un sol dels cònjuges, d'ambdós o d'un amb el consentiment de l'altre, quan concórreguen els requisits i les circumstàncies que exigeix l'article 81". I el punt 2 d'aquest article estableix que "es decretarà judicialment la separació, qualsevol que en siga la forma de celebració del matrimoni: a petició d'un sol dels cònjuges, una vegada transcorreguts tres mesos des de la celebració del matrimoni. No caldrà que transcórrega aquest termini per a la interposició de la demanda quan s'acredite l'existència d'un risc per a la vida, la integritat física, la llibertat, la integritat moral o la llibertat i indemnitat sexual del cònjuge demandant o dels fills d'ambdós o de qualsevol dels membres del matrimoni. A la demanda caldrà adjuntar una proposta fonamentada en les mesures que hagen de regular els efectes derivats de la separació". Atés que concorre la causa esmentada en aquestes actuacions, ja que les parts van contraure matrimoni a Onda (Castelló) en data 11 de juliol de 2005 i la demanda es va presentar en data 21 de gener de 2009, pertoca declarar dissolt per divorci el matrimoni format pels cònjuges Pilar Gimeno Marimón (de nacionalitat espanyola amb DNI número 04.083.405D) i Gheorghe Manta (de nacionalitat romanesa i NIE número M8679046S), amb els efectes inherents a aquesta declaració.   
Tercer. Efectes de la sentència de divorci: l'article 91 del Codi Civil estableix que "En les sentències de nul·litat, separació o divorci, o quan s'executen aquestes, el jutge, si manca un acord dels cònjuges o si aquest no s'aprova, determinarà, de conformitat amb el que estableixen els articles següents, les mesures que hagen de substituir les ja adoptades amb anterioritat en relació amb els fills, l'habitatge familiar, les càrregues del matrimoni, liquidació del règim econòmic i les cauteles o garanties respectives, establint les que pertoquen si per a algun d'aquests conceptes no se n'ha adoptat cap. Aquestes mesures podran ser modificades quan s'alteren substancialment les circumstàncies».  
En aquest cas s'ha acreditat que no hi ha fills del matrimoni i, que el que va ser domicili conjugal siti a Onda, avinguda de Serra d'Espadà, número 60, 1, 1r-F, és propietat privativa de l'esposa; en conseqüència pertoca atribuir-li'l a aquesta.   
Quart. Atesa la naturalesa del procediment seguit, no pertoca fer un pronunciament especial sobre les costes.   
Vistos els preceptes esmentats i tots altres que hi són aplicables de forma preceptiva.   
Dispositiva  
Estime la demanda i declare la dissolució per divorci del matrimoni format pels cònjuges Pilar Gimeno Marimón i Gheorghe Manta, amb els efectes inherents a aquesta declaració, i s'atribueix a l'esposa el que va ser el domicili conjugal, siti a Onda, avinguda de la Serra d'Espadà, número 60, 1, 1r-F; tot això sense fer imposició expressa de costes.   
Feu saber aquesta sentència al registre civil on consta inscrit el matrimoni, i això als efectes oportuns.   
Expediu un certificat d'aquesta sentència i uniu-lo a les actuacions, i porteu l'original al llibre de sentències.   
Notifiqueu aquesta resolució a les parts i advertiu-los que s'hi pot interposar un recurs d'apel·lació.   
Manera d'impugnació: mitjançant un recurs d'apel·lació davant de l'Audiència Provincial de Castelló (article 455 LECn).   
El recurs es prepararà mitjançant un escrit que cal presentar en aquest Jutjat dins del termini de cinc dies hàbils, comptadors des de l'endemà de la notificació, limitat a esmentar la resolució objecte d'apel·lació i on es manifeste la voluntat d'interposar-hi un recurs, indicant els pronunciaments que s'impugnen (article 457.2 LECn). Així mateix, serà un requisit necessari per a recórrer contra aquesta resolució la constitució del dipòsit disposat en la disposició addicional 15a de la Llei Orgànica del Poder Judicial.  
Forma de constituir el dipòsit: mitjançant un ingrés, en el compte de dipòsits i consignacions obert a nom d'aquest Jutjat i amb destinació a aquest expedient concret, de la quantitat objecte de dipòsit, i s'haurà d'especificar en l'apartat "concepte" del document d'ingrés que es tracta d'un recurs, seguit del codi i tipus concret del recurs de què es tracte, segons es detalla en la taula annexa.   
00 Civil-reposició (25 euros).  
01 Civil-revisió resolució secretari judicial (25 euros).  
02 Civil-apel·lació (50 euros).  
03 Civil-queixa (30 euros).  
04 Civil-extraordinari per infracció processal (50 euros).  
05 Civil-rescis. sentència ferma a instàncies de rebel (50 euros).  
06 Civil-cassació (50 euros).  
Aquesta és la meua sentència, que pronuncie, mane i firme».  
La sentència anterior va ser donada, llegida i publicada per la jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe.  
Nules, 3 de desembre de 2009».  
Atés que es desconeix el domicili o la residència actuals de la part demandada, mitjançant la provisió de la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de la sentència al demandat Gheorghe Manta.   
Nules, 21 de desembre de 2009.- La secretària judicial: María del Don Ruiz Ruiz.